钦定古今图书集成/明伦汇编/官常典/第065卷 > 高密孝王略
## 钦定古今图书集成/明伦汇编/官常典/第065卷 > 高密孝王略

按《晋书高密文献王传》：“文献王泰子孝王略，字元简，
孝敬慈顺，小心下士，少有父风。元康初，愍怀太子在
东宫，选大臣子弟有名称者以为宾友，略与华恒等
并侍左右。历散骑黄门侍郎、散骑常侍、秘书监。出为
安南将军，持节都督沔南诸军事，迁安北将军、都督
青州诸军事。略逼青州刺史程牧，牧避之，略自领州。”
永兴初。令刘根起兵东莱，诳惑百姓，众以万数，攻
略于临淄，略不能距，走保聊城。怀帝即位，迁使持节、
都督荆州诸军事、征南大将军、开府仪同三司。京兆
流人王逌与叟人郝洛聚众数千，屯于冠军。略遣参
军崔旷率将军《皮初》、张洛等讨逌，为逌所谲，战败。略
更遣左司马曹摅统旷等进逼，逌将大战，旷在后，密自退走，摅军无继，战败，死《之。略》乃赦旷罪，复遣部将
韩松又督旷攻逌，逌降。寻进开府，加散骑常侍。永嘉
三年薨，追赠侍中、太尉。子据立。薨，无子，以彭城康王
子纮为嗣。其后纮归本宗，立纮子俊以奉其祀。